8 punkti, millega tuvastada pahatahtlik e-kiri, mis võib Sinu ettevõttele suurt kahju tuua
E-mail on jätkuvalt üks peamisi kanaleid, mille kaudu proovitakse nakatada Sinu isiklikku või ettevõtte arvutit viirusega ja seeläbi pääseda ligi Sinu kontodele ning muule
tundlikule informatsioonile: näiteks ettevõtte klientide andmebaasile või Sinu
isikuandmetele.
Ka Eestis on igapäevaseks muutunud uudised, kus õngitsuskirjad on tekitanud ettevõtele suurt kahju. Pahatahtlikud e-mailid muutuvad järjest usutavamaks, kuna need võivad olla korrektses eesti
keeles ja koos asutuste logodega ning kujundustega, mistõttu nende tuvastamine muutub
järjest keerulisemaks. Seega, on oluline, et igaüks oleks kursis, kuidas tuvastada pahatahtlik e-kiri ja mida sellega peale hakata.
Mis on kõige hullem, mis juhtuda saab?
Näiteks võidakse Sinu arvuti üle võtta koos seal olevate oluliste failidega või
kasutada arvutit koguni kuritahtliku tegevuse jaoks, millest teil endal ei ole
aimu. Ettevõtte vaatenurgast võib asi veel katastroofilisem olla, sest näiteks lekkida
võivad konfidentsiaalsed andmed; võidakse krüpteerida kõik ettevõtte tööks vajalikud
failid ja nõuda mitukümmend tuhat eurot nende lahtikrüpteerimise eest; või nakatatakse kogu
ettevõtte võrk muu pahatahtliku viirusega.
Kuidas siis nendest
pahatahtlikest kirjadest hoiduda?
Üldjuhul suunavad pahatahtlikud e-kirjad Sind avama manust, milles peitub mõni viirus - näiteks lunaraha viirus, mis muudab kõik Sinu arvutis olevad failid kasutuskõlbmatuks. Või suunatakse Sind avama linki, mis esmapilgul tunduvad viitavat tõepärase välimusega
veebilehtedele, kus pead sisestama enda kasutajakonto ja paroolid.
Seega esimene soovitus - kui kiri tundub veidigi kahtlane, siis ära ava manuseid ja ära vajuta linkidele ning edasta kiri IT spetsialistile ja seejärel kustuta antud e-kiri. Juhul kui kiri tundub olevat väga oluline ning tõepärane, siis enne, kui midagi avad, konsulteeri IT spetsialistiga.
Kuidas ära tunda õngitsuskiri?
1) Kontrolli saatja aadressi. On enesest mõistetav, et kahtlustavalt tuleb suhtuda kirjadesse, mis on saadetud tundmatult saatjalt. Õngitsuskirja puhul võib kuvada tuttava asutuse või isiku saatja nime, samuti võib olla ka e-mail aadressis sees õige asutuse nimi, kuid tihtipeale on võimalik hoolikal jälgmisel tuvastada vead e-maili aadressis. All näide õigest kirjast ja õngitsuskirjast.
2) Kontrollige kuhu lingid viitavad.
Seda, kuhu link suunab, saad kontrollida, kui viid hiire lingi kohale. Küberkurjategijad armastavad kasutada aadressidena tuntud saite, tehes minimaalseid muudatusi, mis jäävad sageli märkamatuks. Näiteks: www.dropbox.com muudetakse www.dr0pbox.com Jällegi aitab selle vastu: ,,enne veendun, siis klikin’’ mõtteviis. All on näide lingist, kus on selgelt näha, et link viib veebilehele, millel pole mingit seost Office 365'ga:
3) Kontrolli kirja grammatilist korrektsust ehk õigekirja. Üldjuhul ei saada endast lugupidav asutus välja olulisi teateid, milles on ohtralt õigekirja vigu, nagu antud näites:
4) Kirjale on lisatud manusena kaasa kahtlane fail (zip, exe, Word, Excel jt). Kui Sa just ei oota mõnelt tuttavalt e-kirja teel manusena faile, siis võib-olla tõenäoline, et manuses olevas failis võib peituda pahatahtlik viirus. All on näide, kus küberkurjategijad on lunarahaviiruse peitnud .doc faili ja kirja saajat soovitakse panna uskuma, et manusest on arve:
5) Ähvardav või kohest tegutsemist
nõudev sisu. Üprisiki sageli reedab õngitsuskirja selle sisu.Näiteks õngitsususkirjades leidub sageli sellises stiilis fraase, nagu: "Teie konto suletakse, kui te…" , "Uuendage turvakaalutlustel paroolid...", "Teie konto on blokeeritud...", "Võlateade", jne.
Sedatüüpi teadete korrektsust saab alati kontrollida kui lähete otse ametlikule firma lehele.
6) Kui kirjas palutakse kinnitada kontot või parooli. Üldjuhul ei palu ettevõtted Sul kunagi enda andmeid uuendada e-maili teel. Seda tasub alati kontrollida, kui lähete otse nende ametlikule lehele. All näide õngitsuskirjast, kus proovitakse kasutajalt parooli kätte saada:
7)Tervituses pole toodud välja Sinu nime ja puuduvad saatja kontaktandmed. Üldjuhul saadetakse Sulle personaalselt mõeldud e-maile selliselt, et Sinu nimi on tervituses ning üldjuhul leiab kirja jalusest ka saatja täpse kontaktinfo (vähemalt Eesti asutuste poolt saadetavatel kirjadel).
8) Üllatav sisu võiuskumatult hea pakkumine.Selliseid kirju iseloomustavad tavaliselt märksõnad "teenige lihtaslt tulu"; "maksite valesti ja küsige raha tagasi"; "oled saanud lisaraha millegi eest"; jne. Siin on kaks lihtsalt äratuntav sedalaadi sisuga õngitsuskirja:
Lõpetuseks üks näide õngitsuskirja kontrollimisest: